Tai, Cymru Enwi a chychwyn 1 Enw’r Rheoliadau hyn yw Rheoliadau Rhentu Cartrefi (Pennu Rhent) (Contractau wedi eu Trosi) (Cymru) 2022 a deuant i rym ar 1 Rhagfyr 2022 (y diwrnod y daw adran 239 o’r Ddeddf i rym) . Dehongli 2 Yn y Rheoliadau hyn— mae i “ annedd ” (“ dwelling ”) yr ystyr a roddir gan y Ddeddf (gweler adran 246 ); mae i “awdurdod bilio” yr ystyr a roddir i “billing authority” gan adran 1(2) o Ddeddf Cyllid Llywodraeth Leol 1992 ; mae i “categori o anheddau” yr ystyr a roddir i “category of dwellings” gan adran 30(1) a (2) o Ddeddf Cyllid Llywodraeth Leol 1992 ; mae i “ contract wedi ei drosi perthnasol ” (“ relevant converted contract ”) yr ystyr a roddir gan y Ddeddf (gweler paragraff 15(3) o Atodlen 12 i’r Ddeddf); ystyr “ deiliad contract perthnasol ” (“ relevant contract-holder ”) yw deiliad contract (y mae iddo’r ystyr a roddir gan y Ddeddf (gweler adran 7(5)) o dan gontract wedi ei drosi perthnasol; mae i “ y diwrnod penodedig ” (“ appointed day ”) yr ystyr a roddir gan y Ddeddf (gweler adran 242); ystyr “ y Ddeddf ” (“ the Act ”) yw Deddf Rhentu Cartrefi (Cymru) 2016; ystyr “ gwelliant perthnasol ” (“ relevant improvement ”) yw gwelliant— a wnaed yn ystod y contract wedi ei drosi perthnasol y mae’r hysbysiad o dan adran 104 neu 123 o’r Ddeddf yn gymwys iddo, neu sy’n bodloni’r amodau a ganlyn— cafodd y gwelliant ei wneud heb fod yn fwy nag un ar hugain o flynyddoedd cyn dyddiad cyflwyno’r hysbysiad o dan adran 104 neu 123 o’r Ddeddf, ar bob adeg yn ystod y cyfnod gan ddechrau pan gafodd y gwelliant ei wneud a chan ddod i ben ar ddyddiad cyflwyno’r hysbysiad o dan adran 104 neu 123 o’r Ddeddf, mae’r annedd wedi ei gosod o dan gontract wedi ei drosi perthnasol, tenantiaeth sicr neu feddiannaeth amaethyddol sicr, a pan ddaw tenantiaeth sicr neu feddiannaeth amaethyddol sicr i ben, ar unrhyw adeg yn ystod y cyfnod hwnnw, nid ymadawodd y tenant na’r trwyddedai (neu, yn achos cyd-denantiaid neu gyd-drwyddedeion, o leiaf un ohonynt); mae i “hereditament” yr ystyr a roddir i “hereditament” gan adran 3 o Ddeddf Cyllid Llywodraeth Leol 1992; mae i “ landlord ” (“ landlord ”) yr ystyr a roddir gan y Ddeddf (gweler adran 244(2)); mae i “ meddiannaeth amaethyddol sicr ” (“ assured agricultural occupancy ”) yr ystyr a roddir gan y Ddeddf (gweler paragraff 1 o Atodlen 12 i’r Ddeddf); ystyr “ pwyllgor asesu rhenti ” (“ rent assessment committee ”) yw pwyllgor asesu rhenti a gyfansoddwyd yn unol ag Atodlen 10 i Ddeddf Rhenti 1977 ; nid yw “ rhent ” (“ rent ”) yn cynnwys— unrhyw dâl gwasanaeth o fewn ystyr adran 18 o Ddeddf Landlord a Thenant 1985 , na unrhyw daliadau a waherddir o dan adran 4 o Ddeddf Rhentu Cartrefi (Ffioedd etc.) (Cymru) 2019, ond, yn ddarostyngedig i hynny, mae’n cynnwys unrhyw symiau sy’n daladwy gan y deiliad contract perthnasol i’r landlord am ddefnyddio dodrefn, mewn cysylltiad â’r dreth gyngor neu ar gyfer unrhyw un neu ragor o’r materion y cyfeirir atynt yn adran 18(1)(a) o Ddeddf Landlord a Thenant 1985, pa un a yw’r symiau hynny ar wahân i’r symiau sy’n daladwy am feddiannu’r annedd o dan sylw neu’n daladwy o dan gytundebau ar wahân ai peidio; mae i “ tenantiaeth sicr ” (“ assured tenancy ”) yr ystyr a roddir gan y Ddeddf (gweler adran 242). Cais i bwyllgor asesu rhenti 3 1 Ar ôl cael hysbysiad o dan adran 104 neu 123 o’r Ddeddf, caiff deiliad contract perthnasol wneud cais i bwyllgor asesu rhenti bennu’r rhent ar gyfer yr annedd. 2 Rhaid i’r cais i bwyllgor asesu rhenti gael ei wneud— a ar y ffurf ragnodedig, a b o fewn 2 fis ar ôl cael yr hysbysiad o dan adran 104 neu 123 o’r Ddeddf. 3 Mae’r ffurf ragnodedig fel y’i nodir yn yr Atodlen. 4 Mae cais sydd ar ffurf sydd ag effaith sylweddol debyg i’r ffurf ragnodedig yn ddilys. Penderfyniad ar rent gan bwyllgor asesu rhenti 4 Rhaid i bwyllgor asesu rhenti benderfynu ar bob cais a wneir o dan reoliad 3 yn unol â’r rhagdybiaethau a nodir yn rheoliad 6. Amrywio rhent yn sgil penderfyniad gan bwyllgor asesu rhenti 5 Rhent a bennir gan bwyllgor asesu rhenti, yn unol â’r rhagdybiaethau a nodir yn rheoliad 6, fydd y rhent ar gyfer yr annedd o dan y contract wedi ei drosi perthnasol gydag effaith o’r dyddiad a bennir yn yr hysbysiad o dan adran 104 neu 123 o’r Ddeddf, oni bai bod y landlord a’r deiliad contract perthnasol yn cytuno fel arall. Rhagdybiaethau y mae rhaid i bwyllgor asesu rhenti bennu rhent yn unol â hwy 6 Wrth bennu rhent ar gyfer annedd o dan y Rheoliadau hyn, rhaid i bwyllgor asesu rhenti bennu’r rhent y mae’n ystyried y gallai fod disgwyl i’r annedd dan sylw gael ei gosod amdano ar y farchnad agored gan landlord parod o dan gontract meddiannaeth o’r un math â’r contract wedi ei drosi perthnasol y mae’r hysbysiad o dan adran 104 neu 123 o’r Ddeddf yn ymwneud ag ef , gan ragdybio— a bod y contract meddiannaeth yn dechrau ar y dyddiad a bennir yn yr hysbysiad o dan adran 104 neu 123 o’r Ddeddf, b nad yw rhoi contract i ddeiliad contract cyfredol yn cael dim effaith ar y rhent, c nad yw unrhyw gynnydd yng ngwerth yr annedd y gellir ei briodoli i welliant perthnasol a wnaed gan berson a oedd y tenant neu’r trwyddedai, neu’r deiliad contract perthnasol ar yr adeg y’i gwnaed yn cael dim effaith ar y rhent, os gwnaed y gwelliant— i ac eithrio yn unol â rhwymedigaeth i’r landlord uniongyrchol, neu ii yn unol â rhwymedigaeth i’r landlord uniongyrchol nad yw’n rhwymedigaeth a oedd yn ymwneud â’r gwelliant penodol o dan sylw ond a gododd drwy gyfeirio at gydsyniad a roddwyd i wneud y gwelliant hwnnw, d nad yw unrhyw ostyngiad yng ngwerth yr annedd y gellir ei briodoli i fethiant gan y ... deiliad contract perthnasol i gydymffurfio ag unrhyw un neu ragor o delerau’r ... contract wedi ei drosi perthnasol neu’r denantiaeth neu’r drwydded a fodolai yn union cyn y diwrnod penodedig yn cael dim effaith ar y rhent, e pan fo’r landlord neu uwchlandlord yn atebol i dalu’r dreth gyngor mewn cysylltiad â hereditament y mae’r annedd yn rhan ohono, o dan Ran 1 o Ddeddf Cyllid Llywodraeth Leol 1992, fod swm y dreth gyngor a bennwyd gan yr awdurdod bilio, fel ar y dyddiad y cyflwynwyd yr hysbysiad o dan adran 104 neu 123— i ar gyfer y flwyddyn ariannol y cyflwynwyd yr hysbysiad ynddi, a ii ar gyfer y categori o anheddau yr oedd yr hereditament perthnasol yn perthyn iddo ar y dyddiad hwnnw, yn cael effaith ar y rhent, ond nad yw unrhyw ddisgownt neu ostyngiad arall sy’n effeithio ar swm y dreth gyngor sy’n daladwy yn cael dim effaith ar y rhent, ac f nad yw’r landlord nac uwchlandlord yn talu ardrethi mewn cysylltiad â’r annedd. Hysbysiad landlord a deiliad contract perthnasol i bwyllgor asesu rhenti 7 Nid oes dim yn y Rheoliadau hyn yn ei gwneud yn ofynnol i’r pwyllgor asesu rhenti barhau i bennu rhent ar gyfer annedd o dan y contract wedi ei drosi perthnasol os yw’r landlord a’r deiliad contract perthnasol yn rhoi hysbysiad ysgrifenedig nad oes angen penderfyniad o’r fath arnynt mwyach neu os yw’r contract wedi ei drosi perthnasol wedi dod i ben. Diwygiadau canlyniadol i Reoliadau Pwyllgorau Asesu Rhenti (Cymru a Lloegr) 1971 8 1 Mae Rheoliadau Pwyllgorau Asesu Rhenti (Cymru a Lloegr) 1971 wedi eu diwygio fel a ganlyn. 2 Yn rheoliad 2 (dehongli) — a yn y diffiniad o “reference”, ar ôl “Local Government and Housing Act 1989”, yn lle’r atalnod llawn rhodder “, or which is made under regulation 3 of the Renting Homes (Rent Determination) (Converted Contracts) (Wales) Regulations 2022 .”; b yn y lleoedd priodol, mewnosoder y diffiniadau a ganlyn— “ dwelling ” has the meaning given by section 246 of the Renting Homes (Wales) Act 2016 ; ; “ relevant contract-holder ” means a contract-holder (which has the meaning given by section 7(5) of the Renting Homes (Wales) Act 2016) under a relevant converted contract; ; “ relevant converted contract ” has the meaning given by paragraph 15(3) of Schedule 12 to the Renting Homes (Wales) Act 2016; ; ... ; ... . 3 Yn rheoliad 2A (atgyfeiriadau Deddfau 1988 a 1989) — a yn lle’r pennawd, rhodder “References”; b ym mharagraff (1), ar ôl “Housing Act 1988;”, hepgorer “or”; c ym mharagraff (1), ar ôl “Local Government and Housing Act 1989”, yn yr ail le y mae’n digwydd, yn lle’r atalnod llawn rhodder— ; or regulation 3 of the Renting Homes (Rent Determination) (Converted Contracts) (Wales) Regulations 2022 . . 4 Yn rheoliad 3(3)(c) , ar ôl “tenant”, mewnosoder “ ... or relevant contract-holder”. 5 Yn rheoliad 5(1)(b) — a yn lle “assured tenancies or assured agricultural occupancies”, rhodder “assured tenancies, assured agricultural occupancies or relevant converted contracts”, b ar ôl “dwelling-houses”, yn y ddau le y mae’n digwydd, mewnosoder “or dwellings”. 6 Yn rheoliad 7— a yn y pennawd, ar ôl “dwelling-house”, mewnosoder “or dwelling”, a b ym mharagraff (1), ar ôl “dwelling-house”, mewnosoder “or dwelling”. Julie James Y Gweinidog Newid Hinsawdd, un o Weinidogion Cymru